钦定古今图书集成/明伦汇编/氏族典/第472卷 > 蔡伸
## 钦定古今图书集成/明伦汇编/氏族典/第472卷 > 蔡伸

按《万姓统谱》：伸字申道，莆田人，襄孙也。政和进士，历太学博士，迁通判真、饶、徐、楚四州。在真州日，火延烧
千馀家，民露处雪中，老幼号呼盈道。伸辟寺宇官廨
分处之，且发常平廪以赈给。守者不可，伸曰：“此国家
所以备非常也。如得咎，请独当之。”事闻，朝廷释不问，
改知滁、和等州。初，伸与秦桧同舍，又同举，后伸以赵
鼎党，乞祠者累年。桧一日访伸，有《念旧》语，伸不肯干
之，桧意不乐。官至左中大夫，卒，赠特进。